stanford-oval/wikipedia huggingface dataset:
התפוצצות מכלית הדלק באקטפק דה מורלוס

| --- | --- |
 תאריך:  7 במאי 2013 
 שעה:  05:15
 מיקום:  אקטפק דה מורלוס 
 גורם:  תאונת דרכים
 קואורדינטות:  19°34′37″N 99°02′49″W﻿ / ﻿19.577°N 99.047°W﻿ / 19.577; -99.047
 הרוגים:  27
 פצועים:  36
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו התפוצצות מכלית הדלק באקטפק דה מורלוס(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו התפוצצות מכלית הדלק באקטפק דה מורלוס
 
התפוצצות מכלית הדלק באקטפק דה מורלוס אירעה ב-7 במאי 2013 בעיר אקטפק דה מורלוס שבמקסיקו, ובה מעורבות של מכלית דלק בתאונת דרכים גרמה לפיצוץ ולשרפה שבהם נהרגו 27 אנשים ונפצעו 36 נוספים.
האירוע

ההתפוצצות התרחשה ב-7 במאי 2013, בסביבות השעה 05:15, בכביש מהיר החולף בעיר אקטפק דה מורלוס, בירתהּ של מדינת מקסיקו.
עומאר דיאס אוליברס, נהג מכלית הדלק שהייתה מלאה בגז פחמימני מעובה, איבד שליטה על המכלית לאחר שנהג במהירות מופרזת, לכאורה. המכלית התנגשה במספר כלי רכב ובתים לפני שהתפוצצה. מאוחר יותר הצהיר הנהג, שאושפז ונעצר, כי איבד שליטה לאחר שניסה להימנע מתאונת דרכים עם רכב שחלף במקום.
הפיצוץ הוביל לשרפות נרחבות שגרמו נזק ל־45 בתים ול־16 כלי רכב. דיווחים בתקשורת המקומית תיארו את האזור כדומה ל"אזור מלחמה".
קרבנות

כתוצאה מהפיצוץ והשרפה נהרגו 27 בני אדם בהם 10 ילדים, ולמעלה מ-30 בני אדם נוספים נפצעו. בין ההרוגים הייתה משפחה בת ארבע נפשות, בהן שני ילדים בני 11 ו-6. 23 בני אדם אושפזו בבית החולים, שמונה מהם במצב קשה. רבים מהנפגעים ישנו בבתיהם שבשולי הכביש בזמן התאונה.
תגובות

נשיא מקסיקו, אנריקה פניה נייטו, הכריז כי נסיבות התאונה ייחקרו.
מושל מדינת מקסיקו, ארוביאל אווילה, שהיה בדרכו לפגישה רשמית בקריית הוותיקן, ביטל את נסיעתו והכריז כי לוויות ההרוגים ייערכו במימון ממשלתי, וכי המשפחות שנפגעו יקבלו מהמדינה 50,000 פסו מקסיקני לבנייה מחודשת של בתיהם, ועוד 25,000 פסו לקניית מכשירי חשמל וחפצים שנהרסו בפיצוץ ובשרפה.
המזכירות לפיתוח עירוני של מדינת מקסיקו הכריזה כי לפחות 110 משפחות המתגוררות ליד הכביש המהיר יועברו למקומות בטוחים יותר.
הערות שוליים

↑  "Deadly gas tanker explosion in Mexico City suburb". BBC News (באנגלית בריטית). 2013-05-08. נבדק ב-2021-11-11.
↑  Mariano Castillo CNN, 23 dead in Mexico tanker blast, CNN (באנגלית אמריקאית)
↑  Deja 20 muertos explosión de pipa en Ecatepec - Grupo Milenio, archive.ph, ‏2013-06-29
↑  En enfermería primera audiencia contra chofer de explosión en Xalostoc, Excélsior, ‏2013-05-23 (בספרדית)
↑  Suman ya 27 muertos por explosión en Xalostoc, web.archive.org, ‏2014-08-08
↑  Lista de muertos por explosión de pipa en Ecatepec - Nota - Estados y DF - www.aztecanoticias.com.mx, web.archive.org, ‏2013-06-19
↑  "Gas tanker truck explodes outside Mexico City, kills 20". Reuters (באנגלית). 2013-05-07. נבדק ב-2021-11-11.
↑  "Peña Nieto envía apoyo a pesquisas por explosión en Ecatepec" (בספרדית). Terra Networks. 7 במאי 2013. אורכב מ-המקור ב-6 במרץ 2016. נבדק ב-7 במאי 2013. {{cite web}}:  (עזרה)
↑  "Eruviel Ávila adelanta regreso a México tras explosión en Xalostoc". Excélsior (בספרדית). Grupo Imágen. 7 במאי 2013. נבדק ב-7 במאי 2013. {{cite web}}:  (עזרה)
↑  "Eruviel Ávila cancela actividades en Italia por explosión Ecatepec" (בספרדית). Radio Fórmula. Grupo Fórmula. 7 במאי 2013. נבדק ב-7 במאי 2013. {{cite web}}:  (עזרה)
↑  "La Pipa, iba en exceso de velocidad; el Ejército aplica Plan DN-III" (בספרדית). Diario Cambio. 7 במאי 2013. נבדק ב-7 במאי 2013. {{cite web}}:  (עזרה)
↑  González, Carlos (8 May 2013). "Corte informativo" (in Spanish). Mexiquense Noticias Nocturno. Cuautitlán. Mexican Radio and Television System. Televisión Mexiquense.
↑  Fernández, Emilio (11 ביוני 2013). "Al menos 110 familias de Xalostoc serán reubicadas". El Universal: Estado de México (בספרדית). El Universal Compañía Periodística Nacional S.A. de C.V. נבדק ב-29 ביולי 2013. {{cite web}}:  (עזרה)
המנון הפנינה

בתיו הראשונים של המנון הפנינה, כתובים בסורית עתיקה, הכלול בחיבור הגנוסטי נוצרי, מעשי תומאס. השפה הסורית העתיקה, נכתבה מימין לשמאל, בדומה לעברית ולערבית
המנון הפנינה (ידוע בשמותיו הנוספים: המנון הנשמה, המנון גלימת התהילה, שיר החירות, שיר הפנינה, המנון השליח תומאס), הוא המנון אלגורי קצר הקשור לראשית ימיה של הנצרות, כלומר המאות הראשונות לקיומה, המזכיר מבחינת הנרטיב שלו, את משל הבן האובד וכן את משל המרגלית. ההמנון שרד במסגרת שני כתבי יד של החיבור האפוקריפי "מעשי תומאס"(אנ'), המתאר את חייו של השליח האפוסטולי, תומאס הקדוש. כאשר כתב היד הראשון כתוב בשפה הסורית העתיקה, המתוארך למאה העשירית ואילו כתב היד השני כתוב ביוונית, והוא מתוארך למאה האחת עשרה.
הקשר

ההמנון הידוע בשם זה (המנון הפנינה), מופיע במסגרת חלק מס' 9 של החיבור מעשי תומאס, בפרקים 108 - 113. ההמנון מדוקלם על ידי השליח תומאס הקדוש, בעת מאסרו ובעת ביצוע שליחותו המיסיונרית שבהודו. מכאן, ידוע הקולופון שבו מתחילה ומסתיימת הגרסה הסורית של ההמנון (מתורגם לעברית מהאתר המקוון של עיתון הארץ, מאת דן ד"י שפירא): מדרשא דיהודא תאומא שליחא באתרא דהנדויא וכן תם מדרש יהודא תאומא שליחא שאמר בבית האסירים.
תיאור הנרטיב של ההמנון

בהמנון הפנינה, מספר על עצמו גיבור ההמנון, נסיך מממלכת פרתיה (כאשר הוא מספר את הסיפור בגוף ראשון, במסגרת נרטיב אוטוביוגרפי), כיצד הוא נשלח כנער צעיר מאוד על ידי הוריו, מלכי המזרח (ממלכת האור), למצרים הרחוקה, כדי להשלים משימה קשה ביותר. במסגרת משימה זו, הוא נדרש למצוא ולגלות את הפנינה בעלת הערך שלא יסולא מפז, אשר עליה שומר נחש מסוכן ביותר, שיש להדוף אותו הצידה.
אולם, כשהנסיך מגיע כדי למלא את משימתו, הוא משאיר מאחוריו, לא רק את הארמון המלכותי של הוריו, הבטוח ומלא המותרות, אלא גם את הגלימה המפוארת, אשר מעניקה לו את זהותו ומעלתו כנסיך. לפני יציאתו למסע, ההורים חותמים עם הנסיך, בנם, על חוזה. אם הוא יעמוד בתנאיו של החוזה, כלומר, אם הוא יעמוד בבקשתם וישיג את הפנינה יקרת הערך, הוא אף ישיג מחדש את בגדי המלכות שלו ויזכה לחלוק עם אחיו הבכור, את ירושת הממלכה.
הנסיך מתחיל את מסעו הארוך, מלווה בשני מדריכים, אשר נוטשים אותו בהגיעו לאדמת מצרים. בהתקרבו לנחש, הוא מנסה לתפוס את הפנינה יקרת הערך, תוך שהוא ממתין לכך שהנחש יירדם. הנסיך ממשיך לספר כיצד בתחילה הוא היה לבד בארץ זרה, בנסותו להתרחק מן המצרים ולהימנע ככל הניתן ממנהגיהם הטמאים. אולם על אף שהוא מנסה לא לתפוס את תשומת לבם, הן של הנחש והן של המצרים כאחת, הוא נחשף על ידי התושבים המקומיים, אשר מרמים אותו וגורמים לו לאכול ממאכליהם ולהיכנס לתרדמה עמוקה. התרדמה כה עמוקה, דבר שגורם לנסיך לשכוח את ביתו, את מוצאו המלכותי ואת הייעוד העליון שלשמו הוא יצא למסע.
הוריו, בהיוודע להם מצבו העגום, שולחים לו מכתב אשר בו הם מזכירים לו מי הוא ומדוע הוא נמצא באדמת הניכר הרחוקה הזו. תודות למכתב זה, הוא מתעורר מתרדמתו הכבדה, מצליח לתפוס את הפנינה יקרת הערך ולהתחמק מהנחש המסוכן. בדרך חזרה, הוא מקבל שוב מידי הוריו את הגלימה המפוארת אשר אותה הוא פשט לפני צאתו למסע וכשהוא עוטה שוב את גלימתו, הוא שב לביתו, ממלכת הוריו, שם הוא מתקבל בשמחה ומוצג לפני המלך.
כתבי היד

המנון הפנינה שרד עד ימינו אלה, רק במסגרת הנוסח הסורי והיווני של החיבור האפוקריפי מעשי תומאס. כתב היד של הנוסח הסורי מתוארך למאה העשירית, באופן ספציפי לשנת 936 לספירה, כאשר הוא מוחזק על ידי הספרייה הבריטית וכתוב בצורת פואמה. כתב היד השני הוא כתב היד של הנוסח היווני, כאשר כתב יד זה מתוארך למאה האחת עשרה והוא מוחזק על ידי הביבליותיקה ואליצ'ליאנה (אנ') שברומא, בירת איטליה וכתוב בפרוזה.
כתב היד המצוי בנוסח הסורי, מתחיל בשורה מדרשא דיהודא תאומא שליחא באתרא דהנדויא וכן הוא מסתיים בשורה תם מדרש יהודא תאומא שליחא שאמר בבית האסירים. לעומת זאת, שורות אלו אינן מופיעות בכתב היד של הנוסח היווני.
שפת המקור של ההמנון היא באופן כמעט ודאי סורית, ומשם כך נחשב ההמנון כתוספת מאוחרת לחיבור מעשי תומאס, כלומר תוספת שהוכנסה לחיבורים האפוקריפיים של הברית החדשה, השונה באופן מהותי מן הטקסטים שהיו מצויים עד כה באותו הזמן ואשר זמן חיבורו נחשב למאוחר לחיבורים הקודמים הכלולים במעשי תומאס. עניין זה נתמך בשל העובדה שהפואמה האלגורית, בשני נוסחיה, הן הסורי והן היווני, מוצגת כהמנון (מדרש) או כמזמור.
תאריך ומקום החיבור

קרוב לוודאי שהמנון הפנינה חובר בין המאות השנייה או השלישית לספירה ולכל המאוחר, עד שנת 224 לספירה הנוצרית, שנת נפילתה של האימפריה הפרתית. זאת בהינתן העובדה שהפרתים מוזכרים בפסוקי ההמנון וזאת בשל העובדה שישנם אזכורים למקומות גאוגרפיים המופיעים בטקסט ההמנון, שהיו נתונים לשליטתם ולהשפעתם של הפרתים וזאת בשל ההקשרים הסוציולוגיים וההיסטוריים שבהם חובר הטקסט, אשר כנראה חובר בעיר אדסה שבמסופוטמיה.
חשיבות ההמנון וזהות המחבר

המנון הפנינה נחשב כאלגוריה דתית, כהמנון המיועד לפולחן ולתפילה, או כטקסט המיועד למטרות מדרש, כסיפור אפי או כפואמה חינוכית. יש שהצביעו על מעמדו של ההמנון כמדרש נוצרי על שני משלים המופיעים בברית החדשה: משל הבן האובד ומשל המרגלית.
הפילוסוף, המחבר והמשורר הסורי בן המאה השנייה, ברדסאן מאדסה, נחשב למחברו המשוער של ההמנון, או משורר שהלך לפי תורתו. אף על פי שמחקרים עדכניים מצביעים על כך שהמחבר היה יליד העיר מישן, ששכנה בדרומה של בבל וששפת המקור של ההמנון היא ארמית בבלית ולא סורית, סוגיה זו עדיין לא הובהרה כל צורכה.
בדומה לכך, ההמנון נקשר בנוסף לרקע ולפעילות של המניכאים ואפילו הושם בהקשר גנוסטי כללי ובסופו של עניין, הועלתה השערה שמקורו של ההמנון הוא באגדות עתיקות של תרבות איראנית עתיקה, שהאמינה בסינקרטיזם ובדואליות.
החוקרים והפרשנים של ההמנון הגיעו במהירה למסקנה שההמנון הוא אחד מן המקורות הגנוסטיים המוקדמים של ראשית ימי הנצרות. בהמנון זה מובע הסימבוליזם של המלבוש של הנשמה וכן מובעת תפיסת הישועה הגנוסטית (סוטריולוגיה), אשר מסתכלת באופן העמוק ביותר על האדם ונשמתו. כאשר, לדידה של הגנוסטיקה, קיים בנשמה האנושית ניצוץ בסיסי או יסוד רוחני, אשר נובע מהעולם האלוהי, כאשר היא נתונה בעולם הזה לגורל, ללידה ולמוות. נשמת האדם יכולה וצריכה להתוודע לחלק האלוהי שבתוכה - דרך הגנוסיס או הידע הפנימי של האלוהות - תוך שהיא נזכרת בטבעה המקורי ובסופו של עניין מתאחדת ומשתלבת עם הטוהר המקורי שלה וחוזרת אל המקום שממנה היא הגיעה.
המנון הפנינה וכן מעשי תומאס, מרכיבים, לצד הבשורה על פי תומאס ולצד ספר תומאס האתלט את הספרות המכונה ספרות תומאסית, או ספרות תומאסינית, אשר נקשרה לאסכולה התומאסינית של הנצרות הסורית הקדומה.
בטקסטים אלו ובמיוחד בהמנון הפנינה, הרגשת הזרות בעולם הזה, אשר מיתרגמת לחיפוש אחר הזהות האמיתית, האינטימית והטרנסצנדנטאלית, שמעבר לעולם הזה, צומחת, דרך מאמץ כביר זה, לכדי השגת הידיעה של האל האב.
המוטיבים הסמליים של ההמנון

נקודות ציון:
המוטיבים הסמליים של ההמנון > האב, מלך המלכים; האם, מלכת המזרח; הבן, הקרוב ביותר במעלתו

דמויות ההורים המלכותיים של הנסיך התר אחרי הפנינה, ביחד עם אחיו, בנם הנוסף של ההורים, מבטאים, מבחינה הגיונית, את השילוש הקדוש - האב, הבן ורוח הקודש - כמוסבר על ידי זרמים גנוסטיים מסוימים ועל ידי הנוצרים המוקדמים הסורים מן המאות הראשונות לספירה. בספרות הנוצרית סורית הקדומה, רוח הקודש נחשבה לבעלת טבע נשי, מפני שהפועל שמשמש את המילה המקבילה בעברית, רוח, הוא בלשון נקבה. זאת הסיבה מדוע רוח הקודש המופיעה בטקסטים של הבשורות הסוריות העתיקות, בכתביהם של אפרים הסורי וכן של אפרהט, החכם הפרסי, אשר מכנה את רוח הקודש בתור אמא, היא כמעט תמיד מצוינת בלשון נקבה.
המוטיבים הסמליים של ההמנון > הפנינה

מן הפרספקטיבה הסוטריולוגית שנידונה בערך, הפנינה של ההמנון הייתה כנראה כשלעצמה, הניצוץ או עיקרון הכוח האלוהי הקיים בכל נשמת בן אנוש (בשל עיקרון זה, ידוע ההמנון כנראה בשם המנון הנשמה), כאשר בנופלה אל עולם החומר, היא חייבת להינצל ולהיוושע (על ידי הנסיך - המסמל במסגרת ההמנון את המיתוס הגנוסטי של המושיע הנושע).
המוטיבים הסמליים של ההמנון > המכתב

המכתב, מהווה ביטוי סימבולי של הצלת הידיעה האמיתית או גנוסיס, אשר מזכיר לנסיך את מה שכבר היה חרות בלבו ואשר באמצעותו, בהתעוררו מהתרדמת העמוקה שבה היה שרוי, התאפשר לו להציל את פנינת נשמתו ולהשיב בחזרה את גלימת או מלבוש התהילה.
המוטיבים הסמליים של ההמנון > הגלימה, או מלבוש התהילה

הגלימה, או מלבוש התהילה, מציג כמה משמעויות אפשריות. מצד אחד, הנסיך נמשל לצדדים הגבוהים ביותר של קיומו הפנימי, של אצילותו האינטימית והטרנסצנדנטאלית, אותה הוא מאציל לעצמו, באמצעות האיחוד מחדש שלו עם הגלימה, בדרך חזרה הביתה, או אל ממלכת האב, המסמלת את השלמות הגמורה והחופש. במובן אחר, הגלימה הוסברה כהתייחסות סימבולית לגוף הרוחני, לנשמה, או לגוף השמיימי, אשר פאולוס הקדוש מציין ובנוסף ישנו דמיון מקביל למדי למלבוש האור, אשר אליו מתייחסים בכמה פסקאות, בחיבור הגנוסטי פיסטיס סופיה (חיבור גנוסטי שנתחבר באופן משוער במהלך המאה השלישית לספירה).
המוטיבים הסמליים של ההמנון > הנחש הנורא

הנחש הנורא, בהקשר של המנון הפנינה, נמשל לכוחות הנגד של המשגה והבורות, אשר בתוך נשמת האינדיבידואל עצמו ומחוצה לו, בעולם החומר, פועלים כנגד יכולתו להשיג את פנינת נשמתו ולשלוט בה (הנשמה עצמה הופכת לבלתי מושגת).
קטע מההמנון בעברית ובאנגלית

המנון הפנינה/המנון גלימת התהילה (קטע)



מדרשא דיהודא תאומא שליחא באתרא דהנדויא כשאני צעיר ונער, חייתי במלכותי בבית אבי התענגתי על העושר וזיום של מולידי. מהמזרח מדינתנו צידוני הורי צידה לדרך ושלחוני. ומעושר בית גנזנו הם קשרו לי צרור, צרור גדול אך קל ואני לבדי אשאנו, זהב מארץ מרומים וכסף מגנזך רבה שבו מהודו ואבנים חן, רקמות מארץ הקושאנים ואזרוני ביהלום אשר יחתוך ברזל והפשיטוני את כתונת הזוהר אשר עשו לי באהבתם ואף את גלימת הארגמן שנארגה ונמדדה לפי קומתי.
המקור באנגלית
(Hymn of the Pearl/Hymn of the Robe of Glory (extract
When, a quite little child,


I was dwelling In the House,


of my Father's Kingdom


And in the wealth and the glories                                                                                       


Of my Up-bringers I was delighting.


From the East, our Home,


my Parents Forth-sent me


with journey-provision.


Indeed from the wealth of our Treasure,


They bound up for me a load Gold


from the Land of Gilan,


Silver from Ganzak the Great,


Chalcedonies of India,


Iris-hued [Opals?] from Kushan.


They girt me with Adamant [also]


That hath power to cut even iron.


My Glorious Robe


they took off me


Which in their love


they had wrought me.


And my Purple Mantle [also]


Which was woven to match with my stature.
ההמנון והשפעתו על הספרות

שניים מהסופרים והמשוררים הבולטים ביותר שהושפעו מההמנון במהלך המאה ה-20 הם צ'סלב מילוש וויליאם בטלר ייטס.
השפעה ומורשת

קרוב לוודאי, בשל הקשרים הדתיים שהתקיימו בין הנוצרים הסורים לבין המוסלמים הסופיים, בבגדאד של שלהי האימפריה העבאסית, המנון הפנינה תורגם לערבית (כתב היד הראשון של ההמנון בערבית, תורגם במהלך המאה החמש עשרה) והותאם לספרות האסלאמית, תוך הצגה מעט שונה של ההמנון מבחינה תאולוגית. כמו כן, במהלך המאות הבאות, תורגם ההמנון לפרסית, טורקית ואורדו.
המנון הפנינה הוא אחד מן היצירות הפואטיות המוכרות ביותר שנכתבו בסורית, אשר ממשיך להיות נושא למחקרים אקדמיים, פילוסופיים וביקורתיים מקיפים, מבחינת הפרשנות הדתית הניתנת להמנון.
היופי הטהור של הטקסט מבטא, בדומה ליצירות מעטות נוספות, את המיתוס האוניברסלי הארכיטיפי של חוסר מודעות מצד אחד וזיכרון מצד שני. כלומר, ההכרח של האינדיבידואל לחזור לעצמו ולהיזכר מי הוא באמת, מהו טבעו המקורי, מאין הגיע ומהו גורלו אם יתעורר אל מול מהותו האמיתית.
הערות שוליים

1 2 3 4 5 6 7 8  Gerard P. Luttikhuizen, The Hymn of Jude Thomas, the Apostle, in the Country of the Indians. (ATh 108-113). 1
1 2 3  Carl W. Ersnt, Fragmentary Versions of the Apocryphal 'Hymn of the Pearl in Arabic, Turkish,Persian and Urdu, 2005 1
1 2 3 4 5  J.R.Russel, Hymn of the Pearl, Encyclopaedia Iranica, 2004., retrieved on 1.1.2015 in Encyclopaedia Iranica
↑  William Wright, Ms Add. 1465, A catalogue of the Syriac manuscripts preserved in the library of the University of Cambridge, Vol. II, pag. 701,University Press, 1901, in Open Library
1 2 3  G. R. S. Mead,The Hymn of The Robe of Glory, Fragments of a faith forgotten some short sketches among the Gnostics mainly of the first two centuries - a contribution to the study of Christian origins based on the most recently recovered materials, Ed. 2., Original Published 1906 by Theosophical Publising Society, London. Open Library
1 2 3  Hartin, Patrick J., The search for the true self in the Gospel of Thomas, the Book of Thomas and the Hymn of the Pearl,HTS Teologiese Studies / Theological Studies; Vol 55, No 4 (1999). 1
↑  Wilhelm Schneemelcher, Robert McLachlan Wilson, R. McL. Wilson, New Testament Apocrypha: Writings Relating to the Apostles Apocalypses and Related Subjects, pág. 331, Westminster John Knox Press, 2003, ISBN 9780664227227. 1
↑  Markwardt, Jack. Ancient Edessa end the Shroud: History concealed by the Discipline of the Secret, 2008. 1
↑  G.J. Reinink, After Bardaisan, pag.196 Peeters Publishers, 1999, ISBN 9789042907355 1
1 2 3  Barnstone, Marvin Meyer, The Gnostic Bible, The Song of the Pearl, págs. 386-394, Shambhala Publications, 2006, ISBN 9781590301999. 1
↑  Ugo Bianchi, Origins of Gnosticism: Colloquium of Messina, 13-18 April 1966 - Texts and
 Discussions, pag. xxvi, Brill, 1970
ISBN 9789004016132.
↑  Murray, Robert, Symbols of Church and Kingdom: A Study in Early Syriac Tradition, The Holy Spirit as Mother, pag. 312, Continuum International Publishing Group, 2006, ISBN 9780567030825. 17
↑  Jan Krans, Joseph Verheyden, Patristic and Text-Critical Studies: The Collected Essays of William L. Petersen,pág. 172, BRILL, 2011, ISBN 9789004192898. 18
↑  Saint Basil (Bishop of Caesarea), David G. K. Taylor, The Syriac Versions of the de Spiritu Sancto, Volumen 2, Introduction, Pneumatology, pág. XXI, Peeters Publishers, 1999, ISBN 9789042906891. 19
1 2  A.F.J. Klijn, The acts of Thomas: introduction, text, and commentary, pp. 182-195, Brill, 2003, ISBN 9789004129375 21
↑  A. F. J. Klijn, The So-Called Hymn of the Pearl (Acts of Thomas ch. 108-113) Vigiliae Christianae Vol. 14, No. 3 (Sep., 1960), pp. 154-164 (article consists of 11 pages) 24
↑  Uro, Ristro, Thomas: Seeking the Historical Context of the Gospel of Thomas, págs. 20-23, Continuum International Publishing Group, 2003, ISBN 9780567083296. 25
| --- | --- |
בקרת זהויות :  NLI: 987007262834905171  BnF: cb12224812c (data)  GND: 4848742-9  LCCN: n92089229  SUDOC: 030930618  VIAF: 175468741   WorldCat (עם VIAF): 175468741
ולדימיר גומלסקי

| --- | --- |
אין תמונה חופשית
 לידה:  20 באוקטובר 1953 (בן 70) סנקט פטרבורג, ברה"מ 
 מדינה:  רוסיה רוסיה
 השכלה:  האוניברסיטה הממלכתית הרוסית לתיירות, נוער ספורט וחינוך גופני 
 פרסים והוקרה:  Master of Sport of the USSR, International Class (1973)  Honoured coach of the RSFSR (1985)  המאמן המכובד של רוסיה 
 קישורים חיצוניים
 פייסבוק:  gomelsky.vladimir
 
ולדימיר אלכסנדרוביץ' גומלסקי (ברוסית: Владимир Александрович Гомельский; נולד ב-20 באוקטובר 1953, לנינגרד) הוא כדורסלן עבר, פרשן, עיתונאי וסופר רוסי.
קריירת כדורסל

גומלסקי בילה את כל הקריירה שלו בכדורסל במדי צסק"א. בשנת 1975, הוא זכה בתואר אמן ספורט מהמעמד הבינלאומי של ברית המועצות. עם צסק"א, זכה ארבע פעמים בליגת העל של ברית המועצות, וגם זכה בגביע ברית המועצות.
לאחר שסיים את קריירת המשחק, עבד כמאמן כדורסל ונבחר כמאמן כבוד של רוסיה הסובייטית בשנת 1986.
חיים אישיים

גומלסקי הוא בנו של מאמן הכדורסל הבולט אלכסנדר גומלסקי ואחיינו של יבגני גומלסקי. מאז 1989 הוא משמש כפרשן ספורט.
הערות שוליים

↑  Папа. Великий тренер. Ozon.ru. Retrieved on 31 October 2016.
| --- | --- |
בקרת זהויות :  ISNI: 0000 0004 2026 9859  LNB: 000192765  VIAF: 305381578   WorldCat (עם VIAF): 305381578
הרמן פון שטרנץ

| --- | --- |

גנרל הרמן פון שטרנץ
 לידה:  13 בפברואר 1853 נאקל על הנצה, ממלכת פרוסיה ממלכת פרוסיה (1803-1892)
 פטירה:  3 בנובמבר 1936 (בגיל 83) דסאו, גרמניה הנאצית גרמניה הנאצית
 מדינה:  גרמניה 
 השכלה:  האקדמיה הצבאית הפרוסית 
 השתייכות:   צבא הקיסרות הגרמנית
 תקופת הפעילות:  1870–1917 (כ־47 שנים)
 דרגה:  גנרל חיל הרגלים
 תפקידים בשירות
 מפקד הדיוויזיה ה-25   מפקד הקורפוס ה-5   מפקד פלגת הארמייה C
 פעולות ומבצעים
 מלחמת פרוסיה צרפת   מלחמת העולם הראשונה
 עיטורים
 פור לה מריט
 
הרמן פון שטרנץ (בגרמנית: Hermann von Strantz;‏ 13 בפברואר 1853 – 3 בנובמבר 1936) היה גנרל גרמני, שפיקד על קורפוס ועל פלגת ארמייה בחזית המערבית.
ביוגרפיה > תחילת הקריירה

פון שטרנץ נולד ב-13 בפברואר 1853 בנאקל על הנצה שהשתייכה לממלכת פרוסיה. ב-1870 התגייס לצבא הפרוסי ולחם בשורותיו במלחמת צרפת–פרוסיה. פון שטרנץ התקדם בסולם הפיקוד, ב-1906 מונה למפקד הדיוויזיה ה-25, וב-1911 מונה למפקד הקורפוס ה-5. בנוסף מונה פון שטרנץ גם למפקד האזור הצבאי השמיני.
ביוגרפיה > מלחמת העולם הראשונה ואחריתו

בפרוץ מלחמת העולם הראשונה היה פון שטרנץ מפקד הקורפוס ה-5 שהיה חלק מהארמייה החמישית, לחם בחזית המערבית, ונטל חלק בקרב הארדנים. ב-18 בספטמבר 1914 מונה פון שטרנץ למפקד פלגת הארמייה C - שטרנץ שכללה את הקורפוס ה-5 שהיה בפיקודו, ואת הקורפוס הבווארי ה-3. על הצלחתו בקרבות קיבל פון שטרנץ ב-22 באוגוסט 1915 את העיטור פור לה מריט.
ב-2 בפברואר 1917 פרש פון שטרנץ משירות צבאי.
פון שטרנץ נפטר בדסאו ב-3 בנובמבר 1936 והוא בן 83 שנים.
עיטורים

פור לה מריט
מסדר העיט האדום
מסדר הכתר
צלב הברזל דרגה שנייה
צלב הברזל דרגה ראשונה
ראו גם

הקיסרות הגרמנית במלחמת העולם הראשונה
ולדיסלב בוגיצ'ביץ'

ולדיסלאב בוגיצ'ביץ' (בסרבית קירילית: Владислав Богићевић; נולד ב-7 בנובמבר 1950) הוא כדורגלן עבר סרבי.
בוגיצ'ביץ', יליד בלגרד, החל את הקריירה שלו בכוכב האדום בלגרד, עימה זכה בחמש אליפויות יוגוסלביה. בנבחרת יוגוסלביה שיחק בוגיצ'ביץ' 47 משחקים, והשתתף איתה במונדיאל 1974.
לאחר עונה אחת במריבור ושמונה עונות בכוכב האדום, עבר בוגיצ'ביץ' לניו יורק קוסמוס מה-NASL. באותו זמן זכה לכינוי "בוגי". ב-203 משחקי עונה כבש בוגיצ'ביץ' 31 שערים ובישל 147.
בכל שבע עונותיו ב-NASL היה חלק מנבחרת העונה הראשונה או השנייה. בנוסף זכה עם הקוסמוס בשלוש אליפויות. בשנת 2002, נכנס בוגיצ'ביץ' להיכל התהילה של הכדורגל הלאומי.
התפלגות מקסוול-בולצמן

| --- | --- |
 פונקציית צפיפות ההסתברות
 
 פונקציית ההסתברות המצטברת
 
 מאפיינים
 פרמטרים:  a
 תומך:   \ \mathbb {R} ^{+}
 פונקציית צפיפות הסתברות (pdf):   {\sqrt {\frac {2}{\pi }}}{\frac {x^{2}}{a^{3}}}e^{\frac {-x^{2}}{2a^{2}}}
 פונקציית ההסתברות המצטברת (cdf):   {\textrm {erf}}\left({\frac {x}{{\sqrt {2}}a}}\right)-{\sqrt {\frac {2}{\pi }}}{\frac {xe^{-x^{2}/(2a^{2})}}{a}}
 תוחלת:   \mu ={\sqrt {\frac {8a^{2}}{\pi }}}
 סטיית תקן:   {\sqrt {\sigma ^{2}}}={\sqrt {\frac {a^{2}(3\pi -8)}{\pi }}}
 ערך שכיח:   {\sqrt {2a^{2}}}
 שונות:   \sigma ^{2}={\frac {a^{2}(3\pi -8)}{\pi }}
 צידוד:   \ {\frac {(16-5\pi ){\sqrt {8}}}{\pi ^{3/2}}}
 גבנוניות:   \ {\frac {15\pi ^{2}+16\pi -192}{\pi ^{2}}}
התפלגות מקסוול-בולצמן היא התפלגות המשמשת בפיזיקה ובכימיה לתיאור התפלגות גודל של וקטור, שכל אחד מרכיביו מתפלג באופן נורמלי ובלתי תלוי. השימוש הנפוץ ביותר שלה הוא לתיאור התפלגות המהירויות של חלקיקים בגז אידיאלי, אך היא יכולה לתאר, בשינוי הפרמטרים, גם, לדוגמה, את התפלגות התנע או האנרגיה שלהם.
ההתפלגות קרויה על שם הפיזיקאי הסקוטי ג'יימס קלרק מקסוול והפיזיקאי האוסטרי לודוויג בולצמן.
באופן פורמלי, אם  \ X_{1},X_{2},X_{3} הם משתנים מקריים נורמליים בלתי-תלויים בעלי תוחלת 0 וסטיית תקן  \ a אז המשתנה המקרי  \ Z המוגדר על ידי  \ Z={\sqrt {\left(X_{1}\right)^{2}+\left(X_{2}\right)^{2}+\left(X_{3}\right)^{2}}} מתפלג לפי התפלגות מקסוול-בולצמן עם פרמטר  \ a. במקרה זה,  \ (Z/a)^{2} מתפלג התפלגות כי בריבוע עם שלוש דרגות חופש.
נוסחת צפיפות ההסתברות הכללית להתפלגות מקסוול-בולצמן מובאת בטבלה, אך לרוב משתמשים בווריאציה המתארת את התפלגות גודל המהירות בגז אידיאלי:
שימושים

התפלגות מקסוול-בולצמן משמשת כבסיס לתיאור תופעות מקרוסקופיות של גז, כגון טמפרטורה, לחץ או דיפוזיה. ניתן להסיק את ההתפלגות תוך שימוש בכלים של מכניקה סטטיסטית, תחת ההנחות שהגז בנוי מכמות גדולה של חלקיקים כדוריים קשיחים שאינם משפיעים אחד על השני פרט להתנגשויות ביניהם, ובהזנחת אפקטים קוונטיים. הנחות אלו הן קירוב טוב להתנהגות של גזים אמיתיים בתנאים רגילים, שבהם הלחצים נמוכים והטמפרטורות נמוכות. ואכן, מדידות בתנאים רגילים מראות התאמה טובה מאוד של התפלגות המהירויות לצפי התאורטי.
התפלגויות נוספות

עבור המהירות כוקטור, ההתפלגות היא:
ניתן גם להסיק מתוך התפלגות מקסוול-בולצמן של המהירויות את התפלגות האנרגיה. בדוגמה שלהלן מובא חישוב עבור גז המכיל חלקיקים מסוג אחד בלבד, כך שלכל החלקיקים ישנה אותה מסה. אם ההסתברות למצוא מולקולה בטווח מהירויות  \ {\vec {v}} עד  \ {\vec {v}}+\Delta {\vec {v}} היא:
ניתן להציב:  \ E={\frac {1}{2}}mV^{2} וגם  \ dE=mVdV
כשאז יתקבל:  f_{E}\,dE=2{\sqrt {\frac {E}{\pi (kT)^{3}}}}~\exp \left[{\frac {-E}{kT}}\right]\,dE
ראו גם

התפלגות בולצמן
התפלגות פרמי-דיראק
התפלגות בוז-איינשטיין
גז אידיאלי
| התפלגויות |
| --- | --- | --- |
| התפלגויות בדידות כלליות | אחידה בדידה • בינומית • מולטינומית • בינומית שלילית • ברנולי • גאומטרית • היפרגאומטרית • היפרגאומטרית שלילית • מנוונת • פואסון |  |
| התפלגויות רציפות כלליות | אחידה רציפה • בטא • גמא • לוג-נורמלית • מעריכית (אקספוננציאלית) • נורמלית (גאוסית) • לפלס • משולשת • פארטו • ריילי • קושי • כי בריבוע • חצי המעגל של ויגנר • התפלגות טרייסי-וידום |  |
| התפלגויות בפיזיקה סטטיסטית | בולצמן • בוז-איינשטיין • מקסוול-בולצמן • פרמי-דיראק • זטא |  |
| התפלגויות נוספות | התפלגות t • התפלגות F • ארלנג • וייבול • לוגיסטית |  |
| סוגי התפלגויות | בדידה • רציפה • מותנית • נורמלית מוכללת • זנב עבה • לא פריקה • משותפת |  |